„Simona să o ia de jos, să joace ITF-uri!” Un membru al Comitetului Olimpic o sfătuiește pe Halep să nu mai aștepte wildcarduri
Simona Halep a fost sfătuită de un fost sportiv să reînceapă de jos și să nu mai aștepte wildcarduri la marile turnee.
După ce Morariu a argumentat că șansele ca Simona Halep să primească un wildcard în turneul olimpic de la Paris sunt minime, acesta a declarat într-un alt interviu că sportiva din Constanța ar face bine să înceapă din nou de la zero.
„Dacă se creează un precedent, toată lumea o să înceapă să o ocolească.”
„Dacă așteaptă wildcard-uri, nu va progresa. Roma a ocolit-o, de exemplu, dar nu numai ei, iar dacă se creează un precedent, toată lumea o să înceapă s-o ocolească.
La Roland Garros nu a primit încă wildcard. Nu a primit nimic deocamdată. Este destul de greu de crezut că francezii ar putea să aibă altă optică decât cei de la CIO. Ei au luptat ani de-a rândul cu dopajul din ciclism.
„Simona Halep ar trebui să joace ITF-uri de 50-60 de mii de dolari. Trebuie să o ia de jos și așa va crește.”
Simona Halep ar trebui să joace ITF-uri de 50-60 de mii de dolari. Trebuie să o ia de jos. Și așa va crește din nou. Va ajunge din nou să câștige.
Altfel, cred că va fi din ce în ce mai puțin pe tablourile principale. Poate va fi în calificări la turneele mai importante,” a menționat Octavian Morariu pentru iAmSport.
În sezonul de zgură, Simona Halep nu a participat momentan la nicio întrecere. Constănțeanca a primit wildcard la competiția de calibru WTA 125k de la Paris intitulată Trophee Clarins, programată în săptămâna 13 - 19 mai.
Urmăriți SPORT.RO și pe Google News